'Orkney-verkragter' wil borgtog hê | Nuus24
'Orkney-verkragter' wil borgtog hê
Johannesburg – ‘n Man wat daarvan aangekla word dat hy sy 10 maande oue niggie verkrag het, sal binnekort in Orkney se landdroshof verskyn. Die 43-jarige man sal na verwagting aansoek om borgtog doen. Kapt. Pelonomi Makau het destyds gesê die baba se ma het die kind vroeër die maand by haar niggie gelos toe sy gaan werk het.Toe die niggie die kind se doek omruil, het sy merke op die baba se geslagsdele opgemerk. Sy het eers gedink dit is ‘n uitslag wat deur die doek veroorsaak is.Die kind se ma het later die aand ook die merke gesien.“Die ma het haar na ‘n kliniek geneem, waar die dokter bevestig het dat sy verkrag is,” het die polisiewoordvoerder gesê.Die saak is by die polisie aangemeld en hulle het die kind se oom in hegtenis geneem. Hy is al voorheen daarvan aangekla dat hy ‘n familielid verkrag het, het Makau gesê.Volg Nuus24 op Twitter